CELEX: 32021R2228
Language: da
Date: 2021-12-14 00:00:00
Title: Kommissionens gennemførelsesforordning (EU) 2021/2228 af 14. december 2021 om fastsættelse af et vægtet gennemsnit af de maksimale mobiltermineringstakster i Unionen og om ophævelse af gennemførelsesforordning (EU) 2020/2082

15.12.2021   
               
               
                  DA
               
               
                  Den Europæiske Unions Tidende
               
               
                  L 448/50
               
            
         KOMMISSIONENS GENNEMFØRELSESFORORDNING (EU) 2021/2228
         af 14. december 2021
         om fastsættelse af et vægtet gennemsnit af de maksimale mobiltermineringstakster i Unionen og om ophævelse af gennemførelsesforordning (EU) 2020/2082
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 531/2012 af 13. juni 2012 om roaming på offentlige mobilkommunikationsnet i Unionen (1), særlig artikel 6e, stk. 2, og
         ud fra følgende betragtninger:
         
                     (1)
                  
                  
                     I henhold til artikel 6a i forordning (EU) nr. 531/2012 må indenlandske udbydere fra den 15. juni 2017 ikke pålægge roamingkunderne i nogen medlemsstat tillægsudgifter for modtagne regulerede roamingopkald ud over den indenlandske detailpris, hvis disse opkald er tilladt inden for rammerne af en politik om rimeligt forbrug.
                  
               
                     (2)
                  
                  
                     Forordning (EU) nr. 531/2012 giver mulighed for at ansøge om tilladelse til at anvende et tillæg, men begrænser ethvert tillæg for at modtage regulerede roamingopkald til det vægtede gennemsnit af de maksimale mobiltermineringstakster i Unionen.
                  
               
                     (3)
                  
                  
                     Ved Kommissionens gennemførelsesforordning (EU) 2020/2082 (2) blev det vægtede gennemsnit af de maksimale mobiltermineringstakster i Unionen, der skulle gælde i 2021, fastsat på grundlag af data pr. 1. juli 2020.
                  
               
                     (4)
                  
                  
                     Sammenslutningen af Europæiske Tilsynsmyndigheder inden for Elektronisk Kommunikation har i henhold til artikel 32, 67 og 74 i Europa-Parlamentets og Rådets direktiv (EU) 2018/1972 (3) forsynet Kommissionen med ajourførte oplysninger fra medlemsstaternes nationale tilsynsmyndigheder om de maksimale mobiltermineringstakster, som er fastsat for hvert af de nationale engrosmarkeder for terminering af taleopkald i individuelle mobilnet, og om det samlede antal abonnenter i medlemsstaterne.
                  
               
                     (5)
                  
                  
                     Kommissionen har i henhold til forordning (EU) nr. 531/2012 beregnet det vægtede gennemsnit af de maksimale mobiltermineringstakster i Unionen ved på grundlag af data pr. 30. juni 2021 at gange den maksimale mobiltermineringstakst, der er tilladt i en given medlemsstat, med det samlede antal abonnenter i denne medlemsstat, lægge resultatet for samtlige medlemsstater sammen og dernæst dividere dette resultat med det samlede antal abonnenter i samtlige medlemsstater. For ikkeeuromedlemsstaterne er den relevante vekselkurs gennemsnittet for andet kvartal af 2021 ifølge Den Europæiske Centralbanks database.
                  
               
                     (6)
                  
                  
                     Værdien af det vægtede gennemsnit af de maksimale mobiltermineringstakster i Unionen bør derfor ajourføres.
                  
               
                     (7)
                  
                  
                     Gennemførelsesforordning (EU) 2020/2082 bør derfor ophæves.
                  
               
                     (8)
                  
                  
                     I henhold til forordning (EU) nr. 531/2012 skal Kommissionen årligt revidere det vægtede gennemsnit af de maksimale mobiltermineringstakster i Unionen som fastsat i denne gennemførelsesforordning.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Kommunikationsudvalget,
                  
               VEDTAGET DENNE FORORDNING:
         
            Artikel 1
            Det vægtede gennemsnit af de maksimale mobiltermineringstakster i Unionen fastsættes til 0,0072 EUR pr. minut.
         
         
            Artikel 2
            Gennemførelsesforordning (EU) 2020/2082 ophæves.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. januar 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 172 af 30.6.2012, s. 10.
         
         
            (2)  Kommissionens gennemførelsesforordning (EU) 2020/2082 af 14. december 2020 om fastsættelse af et vægtet gennemsnit af de maksimale mobiltermineringstakster i Unionen og om ophævelse af gennemførelsesforordning (EU) 2019/2116 (EUT L 423 af 15.12.2020, s. 18).
         
            (3)  Europa-Parlamentets og Rådets direktiv (EU) 2018/1972 af 11. december 2018 om oprettelse af en europæisk kodeks for elektronisk kommunikation (EUT L 321 af 17.12.2018, s. 36).